ନୂଆଦିଲ୍ଲୀଃ ବିହାରରେ ରାଜ୍ୟସଭାର ଗୋଟିଏ ଆସନ ପାଇଁ ରାଜୈତିକ ପାରା ବଢ଼ିଯାଇଛି । ରାମ ବିଲାସ ପାସୱାନ (Ram Vilas Paswan) ଙ୍କ ମୃତ୍ୟୁ ପରେ ଖାଲି ହୋଇଥିବା ଏହି ଆସନରେ ସୁଶୀଲ କୁମାର ମୋଦି (Sushil Kumar Modi) ଙ୍କୁ ଏନଡିଏ ପ୍ରାର୍ଥୀ (NDA Candidate) କରିବାର ନିଷ୍ପତ୍ତି ନିଆଯାଇଛି । ଅନ୍ୟପଟେ ମହାମେଣ୍ଟ (Grand Alliance) ତରଫରୁ ଶ୍ୟାମ ରଜକ (Shyam Rajak) ପ୍ରାର୍ଥୀ କରିବା ଉପରେ ବିଚାର କରାଯାଉଛି । ଗୃହରେ ଶାସକ ଏନଡିଏ (NDA) ଠାରୁ ମାତ୍ର କିଛି ଆସନର ପଛରେ ଛିଡା ହୋଇଥିବା ମହାମେଣ୍ଟ, ବାଚସ୍ପତି ପଦର ନିର୍ବାଚନ ପରି ରାଜ୍ୟସଭାର ଏହି ଆସନ ପାଇଁ ନିର୍ବାଚନରେ   ନିଜର ପ୍ରାର୍ଥୀ ଦେବାକୁ ସ୍ଥିର କରିଛି । ମହାମେଣ୍ଟ ପୂର୍ବରୁ ସ୍ଥିର କରିସାରିଛି ଯେ ସେ ଦୃଢ଼ ବିରୋଧୀ ପରି ନୀତୀଶ ସରକାର (Nitish Kumar) କୁ କଡ଼ା ଚ୍ୟାଲେଞ୍ଜ ଦେବାକୁ ଚେଷ୍ଟା କରିବ । ସେହି ଅନୁସାରେ ମହାମେଣ୍ଟ ରାଜ୍ୟସଭା ଆସନ ପାଇଁ ପ୍ରାର୍ଥୀ ଘୋଷଣା ଉପରେ ମନ୍ଥନ ଜାରି ରଖିଛି ।
ଏହା ପୂର୍ବରୁ ମହାମେଣ୍ଟ (Mahagathbandhan) ଜବରଦସ୍ତ ରାଜନୈତିକ ଚାଲ୍ ଖେଳି LJP ପ୍ରମୁଖ ଚିରାଗ ପାସୱାନ (Chirag Paswan) ଙ୍କ ମା' ରୀନା ପାସୱାନ (Reena Paswan) ଙ୍କୁ ମହାମେଣ୍ଟ ତରଫରୁ ରାଜ୍ୟସଭା ଆସନ ପାଇଁ ପ୍ରାର୍ଥୀ ହେବାକୁ ପ୍ରସ୍ତାବ ଦେଇଥିଲା । ଏଲଜେପିକୁ ଦେଇଥିବା ଏହି ପ୍ରସ୍ତାବ ମାଧ୍ୟମରେ ମହାମେଣ୍ଟ ଗୋଟିଏ ତୀରରେ ଅନେକ ଟାର୍ଗେଟ କରିବାକୁ ପ୍ରଚେଷ୍ଟା କରିଥିଲା । ସର୍ବ ପ୍ରଥମେ ବିହାର ରାଜନୀତିରେ ଅଲଗା ପଡ଼ିଥିବା ଏଲଜେପିକୁ ମହାମେଣ୍ଟରେ ଯୋଗଦେବାର ପ୍ରସ୍ତାବ ଦିଆଯାଇଥିଲା । ସେହିପରି ମେଣ୍ଟ ଦଳିତ ସମାଜ ପ୍ରତି ନିଜର ସହାନୁଭୂତି ମଧ୍ୟ ବ୍ୟକ୍ତ କରିଛି ।
ଆରଜେଡି ମୁଖପାତ୍ର ଶକ୍ତି ଯାଦବ କହିଛନ୍ତି ଯେ ଯଦି ରୀନା ପାସୱାନ ମୈଦାନକୁ ଆସନ୍ତି, ତେବେ ଆରଜେଡି (RJD) ତାଙ୍କୁ ବିନା ସର୍ତ୍ତରେ ସମର୍ଥନ କରିବ । ଏହି ଆସନଟି LJP ର ଅଟେ ।
ଅଧିକ ପଢ଼ନ୍ତୁଃ-କିଏ ସେ ଯୋଗିନ୍ଦର ସିଂ ଉଗ୍ରାହାନ, ଯିଏ ଚାଷୀ ଆନ୍ଦୋଳନ ମାଧ୍ୟମରେ ମୋଦି ସରକାରଙ୍କ ହଜାଇ ଦେଇଛନ୍ତି ନିଦ!
ମହାମେଣ୍ଟର ଏହି ଚାଲକୁ ହୃଦୟଙ୍ଗମ କରି LJP ଆରଜେଡି ତରଫରୁ ମିଳିଥିବା ପ୍ରସ୍ତାବକୁ ପ୍ରତ୍ୟାଖ୍ୟାନ କରିଛି । LJP ମୁଖ୍ୟ ଚିରାଗ ପାସୱାନ୍ ମହାମେଣ୍ଟରେ ଯୋଗଦେବାକୁ ସମ୍ପୂର୍ଣ୍ଣ ଭାବେ ମନା କରି ଦେଇଛନ୍ତି । ଏହା ପଛର କାରଣ ହେଉଛି ଯେ ମହାମେଣ୍ଟର ପ୍ରତ୍ୟେକ ପଦକ୍ଷେପକୁ LJP ଭଲଭାବେ ବୁଝିଛନ୍ତି । LJP ଏହାକୁ ବିଜେପି ବିରୋଧରେ ବ୍ୟବହାର କରିବାକୁ ଚାହୁଁନାହିଁ । ଏହାର କାରଣ ହେଉଛି ଚିରାଗ ପାସୱାନ ଏନଡିଏରେ ତାଙ୍କ ଭବିଷ୍ୟତକୁ ସୁରକ୍ଷିତ ଦେଖୁଛନ୍ତି । ସେ ମହାମେଣ୍ଟର ଏକ ଅଂଶ ହୋଇ କେନ୍ଦ୍ରରେ ତାଙ୍କ ଭବିଷ୍ୟତକୁ ଶେଷ କରିବାକୁ ଚାହୁଁନାହାଁନ୍ତି । ଅନ୍ୟପକ୍ଷରେ ରାଜ୍ୟସଭା ନିର୍ବାଚନର ଗଣିତ ମଧ୍ୟ ଏନଡିଏ ସପକ୍ଷରେ ଅଛି । ଏଭଳି ପରିସ୍ଥିତିରେ କୌଣସି ଅନିଶ୍ଚିତ ଲାଭ ପାଇଁ ଏଲଜେପି ବିଜେପିର ବନ୍ଧୁତା ହରାଇବାକୁ ଚାହୁଁନାହିଁ ।
